สวัสดีครับคุณผมมีอาการคล้ายซึมเศร้า ไม่อยากเข้าสังคม เนื่องจากการลดน้ำหนักครับซึ่งก่อนหน้านี้ตอนตัวใหญ่มากๆ (หนัก130 กก) ค่า BMI 50 l สูง 168 ก็มีความสุขกับทุกสิ่งดี มีความActive กับงานที่ตัวเองทำ ชอบกินด้วย แต่พอมาวันหนึ่งที่ตัวเองตัดสินใจลดน้ำหนักกับพบว่าตัวเองมีอาการไม่มั่นใจในตัวเอง ไม่กล้าส่งกระจก ไม่กล้าเข้าสังคม อีกอย่างเมื่อได้ลองลดน้ำหนักเอง (เหลือ120กก) แล้วก็มีอาการไม่สบายตัวเหมือนตอนที่ตัวเองตัวใหญ่ๆเลยครับตอนกลางคืนก็ชอบเอารูปเก่าๆตัวเองมาดู มาคิดแล้วก็นึกไปว่าตัวเองในยุคนั้นทำอะไรแย่ๆไปบ้าง แล้วก็นอนไม่ค่อยได้ เป็นหน้าตาโทรมครับ
สวัสดีค่ะ โรคซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานซึ่งโรคซึมเศร้า อาจจะไปสัมพันธ์กับความรู้สึกนึกคิดเกี่ยวกับรูปร่างหน้าตาของตนเองได้เช่นกัน ซึ่งในภาวะนี้ที่กล่าวมา อาจจะมีความเครียดที่เกิดจากการมีน้ำหนักเกิน ซึ่งการมีความคิดที่จะลดน้ำหนักนั้นเป็นสิ่งที่ดีแล้วค่ะ ถึงแม้ว่าจะทำได้ยากในช่วงแรก และอาจจะมีความรู้สึกที่ไม่ชินบ้างจากที่กล่าวมา แต่การลดน้ำหนักนั้นมีประโยชน์ทั้งต่อสุขภาพกายและสุขภาพจิต ขอเป็นกำลังใจให้ทำต่อไปด้วยวิธีที่ปลอดภัยเช่นการออกกำลังกายสม่ำเสมอ และรับประทานอาหารที่มีประโยชน์ต่อร่างกายในปริมาณที่ไม่มากเกินไปแต่หากในระหว่างนี้ ยังมีความกังวลใจ ไม่สบายใจ เกี่ยวกับรูปร่าง น้ำหนัก หรือรู้สึกไม่ชิน ปรับตัวไม่ได้ เก็บตัวมากขึ้น มีอาการต่างๆที่อาจเข้าข่ายโรคซึมเศร้าดังกล่าวไป ควรไปพบแพทย์เพื่อตรวจเพิ่มเติม